VENDIM
Nr. 162, datë 12.10.2017

PËR FILLIMIN E PROCEDURËS PËR MIRATIMIN E LICENCËS PËR AKTIVITETIN E FURNIZIMIT TË GAZIT NATYROR

Në mbështetje të nenit 16, të ligjit nr. 43/2015, “Për sektorin e energjisë elektrike”, si dhe të seksionit II, neni 22, 23 të ligjit nr. 102/2015, “Pёr sektorin e gazit natyror”, si dhe nenit 26 të
“Rregullores për organizimin, funksionimin dhe procedurat e ERE-s”, miratuar me vendimin e
bordit të ERE-s nr. 96, datë 17.6.2016; bordi i Entit Rregullator të Energjisë (ERE), në mbledhjen e
tij  të  datës  12.10.2017,  mbasi  shqyrtoi  relacionin  për  fillimin  e  procedurës  për  hartimin  dhe
miratimin e licencës për aktivitetin e furnizimit të gazit natyror, të përgatitur nga drejtoritë teknike të
ERE-s,
konstatoi:
- Në zbatim të parashikimeve të ligjit nr. 102/2015, “Për sektorin e gazit natyror”, ERE ka
kompetencën për të hartuar licencën e furnizimit të gazit natyror.
- ERE ka hartuar draftin bashkëlidhur duke përcaktuar kushtet, afatet apo të drejtat e detyrimet e
të licencuarit mbështetur në parashikimet e ligjit nr. 102/2015, “Për sektorin e gazit natyror”.
Për gjithë sa më sipër, bordi i ERE-s

VENDOSI:

1. Të fillojë procedurat për miratimin e licencës për aktivitetin e furnizimit të gazit natyror.
2. Drejtoria Juridike dhe Mbrojtjes së Konsumatorëve të njoftojë të interesuarit për vendimin e
bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 45 ditëve nga data e
botimit në Fletoren Zyrtare.

